**علی اکبر ناطق** (پیدائش: 1977ء) ایک پاکستانی ناول نگار، افسانہ نگار اور شاعر ہیں۔ ان کی وجہ شہرت ان کا ناول **نولکھی کوٹھی** ہے۔ ان کی اب تک شاعری اور افسانوں کی کئی کتابیں چھپ چکی ہیں۔ افسانوں کے مجموعے قائم دین پر یو بی ایل اعزاز عطا ہوا ہے۔

سوانح
-----

علی اکبر ناطق کا خاندان 1947ء کے فسادات میں فیروز پور سے ہجرت کر کے وسطی پنجاب کے شہر اوکاڑہ کے نواحی گاؤں 32 ٹو ایل میں آباد ہوا۔ یہیں ناطق 1977ء میں پیدا ہوئے اور اسی گاؤں میں موجود ہائی اسکول میں میٹرک تک تعلیم حاصل کی۔ ایف اے کا امتحان گورنمنٹ کالج اوکاڑا سے پاس کیا۔ اُس کے بعد معاشی حالات کی خرابی اور کسمپرسی کی وجہ سے بی اے اور ایم اے کے امتحانات پرائیویٹ طور پر بہاؤالدین زکریا یونیورسٹی ملتان سے پاس کیے۔ ناطق نے تعلیم کے ساتھ مزدوری کا سلسلہ جاری رکھا اور بطور راج مستری پندرہ سال تک کام کیا۔ اسی دوران میں اُن کا اردو نثر، شاعری، تاریخ اور سماج کا مطالعہ بھی جاری رہا۔ 1998ء میں کچھ عرصے کے لیے روزگار کے سلسلے میں سعودی عرب اور مشرق وسطی بھی رہے۔پاکستان واپسی کے بعد کچھ عرصہ اسوہ کالج آسلام آباد کے ساتھ بطور استاد شعبہ اردو منسلک رہے ،2017 کے وسط میں یونیورسٹی آف لاہور سے بطور پروفیسر منسلک ہوئے۔ کچھ عرصے بعد یونیورسٹی چھوڑ کر اپنے آبائی گاؤں اوکاڑہ منتقل ہوئے۔ 2020 کے ستمبر میں اسلام آباد منتقل ہوئے۔

ادبی زندگی
----------

ابتدا میں ایک افسانہ *معمار کے ہاتھ* شائع ہوا، جس کا انگریزی ترجمہ کر کے محمد حنیف نے امریکا سے شائع ہونے والے گرانٹا ادبی جریدے میں بھی شائع کرایا۔ افتخار عارف کے دور میں مقتدرہ قومی زبان میں بھی رہے۔ 2009ء میں کراچی سے شائع ہونے والے ادبی جریدے آج میں ان کی ایک پانچ افسانے شائع ہوئے اور دنیا زاد نے دس نظمیں شائع کیں تو اجانک ان کی ادبی حلقوں میں شہرت ہوئی۔ 2010ء میں اُن کا پہلا شعری مجموعہ **بے یقین بستیوں میں** آج، کراچی سے چھپا اور یو بی ایل ایوارڈ کے لیے نامزد بھی ہوا۔ 2012ء میں اُن کا پہلا افسانوی مجموعہ **قائم دین** چھپا، جسے اوکسفرڈ یونیورسٹی پریس نے شائع کیا اور اِسے بھی یو بی ایل ایوارڈ ملا، 2013ء میں ان کا دوسرا شعری مجموعہ **یاقوت کے ورق** آج، کراچی سے چھپا۔ یہ تمام کتابیں انگلش اور جرمن میں ترجمہ ہو چکی ہیں اور پینگوئن انڈیا شائع کرچکا ہے۔ علی اکبر ناطق کے ناول **نولکھی کوٹھی** نے ادبی حلقوں میں ہلچل مچائی ہے، پینگوئن انڈیا اسے انگلش میں چھاپ رہا ہے۔

تصنیفات
-------

* نولکھی کوٹھی، (ناول)
* فقیر بستی میں تھا، (مولوی محمد حسین آزاد کی سوانح)
* قائم دین، (افسانے)، اوکسفرڈ یونیورسٹی پریس
* شاہ محمد کا تانگہ، (افسانے)
* سرمنڈل کا راجا
* در عدالت علے
* سبز بستیوں کے غزال
* ریشم بننا کھیل نہیں
* یاقوت کے ورق
* ہیئت شعر اقبال کی شاعری کا جائزہ
* کوفہ کا مسافر ( زیر اشاعت)

مزید دیکھیے
-----------

* اردو ادب

حوالہ جات
---------

بیرونی روابط
------------

* علی اکبر ناطق کی شاعری، ریختہ پر
* نولکھی کوٹھیآرکائیو شدہ (Date missing) بذریعہ laaltain.pk (Error: unknown archive URL) ، لالٹین پر برائے مطالعہ

| * د
* ب
* ت
اردو افسانہ نگار |
| --- |
| ترقی پسند | 
* منشی پریم چند
* بلونت سنگھ
* کرشن چندر
* سعادت حسن منٹو
* راجندر سنگھ بیدی
* اوپندر ناتھ اشک
* عزیز احمد
* عصمت چغتائی
* ڈاکٹر رشید جہاں
* خواجہ احمد عباس
* قرۃالعین حیدر
* مجنوں گورکھپوری
* حیات اللہ انصاری
* شوکت صدیقی

 |  |
| رومانیت | 
* سجاد حیدر یلدرم
* حجاب امتیاز علی
* شفیق الرحمن
* اشفاق حمد
* میرزا ادیب
* اے حمید
* قدرت اللہ شہاب

 |
| حلقہ اربابِ ذوق | 
* ممتاز مفتی
* محمد حسن عسکری
* ممتاز شیریں
* عاشق حسین بٹالوی
* غلام الثقلین نقوی
* آغا بابر

 |
| علامت نگاری و جدیدیت | 
* انتظار حسین
* ڈاکٹر انور سجاد
* رشید امجد
* خالدہ حسین
* اسد محمد خان
* مظہرالاسلام
* احمد ہمیش
* احمد جاوید

 |
| عصری افسانہ | 
* ابوالفضل صدیقی
* عبد اللہ حسین
* خدیجہ مستور
* نیاز فتح پوری
* احمد ندیم قاسمی
* غلام عباس
* ڈاکٹر شائستہ اکرام اللہ
* قدرت اللہ شہاب
* مستنصر حسین تارڑ
* بانو قدسیہ
* جیلانی بانو
* مسعود اشعر
* نیر مسعود
* مرزا حامد بیگ
* زاہدہ حنا
* عرش صدیقی
* رضیہ فصیح احمد
* انیس ناگی
* ڈاکٹر سلیم اختر
* فہمیدہ ریاض
* محمد حمید شاہد
* ڈاکٹر آغا سہیل
* محمد منشا یاد
* ڈاکٹر محمد باقر
* محمد خالد اختر
* احمد داؤد
* ہاجرہ مسرور
* گلزار
* آصف فرخی
* جلیل قدوائی
* سید محمد اشرف
* علی اکبر ناطق
* اقبال خورشید

 |
| اصلاحی | 
* اقبال سلیم
* ڈپٹی نذیر احمد
* علامہ راشد الخیری
* اشفاق حمد
* خواجہ حسن نظامی

 |
| تاریخی | 
* ایم اسلم
* عنایت اللہ التمش
* نسیم حجازی
* قاضی عبدالستار
* قمر اجنالوی
* اسلم راہی
* محمد شمس الضحٰی

 |